সংশ্লিষ্ট সূত্রে জানা যায়, লন্ডন থেকে গ্র্যাজুয়েশন করা ফারাজ করিম চৌধুরীর উৎসাহে কলেজ ছাত্র সাইদুল ইসলাম, সৈয়দ ইমতিয়াজ জামাল নকিব, মঈনুদ্দিন জামাল চিশতী, সৈয়দ জুনায়েদ উল্লাহ কলেজ-বিশ্ববিদ্যালয় পড়ুয়া ছাত্রদের নিয়ে সংগঠনটি প্রতিষ্ঠা করেন। শুরুতে সংগঠনের প্রধান উপদেষ্টা ছিলেন মরহুম স্থপতি তসলিম উদ্দিন চৌধুরী। প্রধান পৃষ্ঠপোষক হিসেবে বর্তমানে আছেন তরুণ সমাজসেবক, সংগঠক সাইফুল ইসলাম চৌধুরী রানা। উপদেষ্টা হিসেবে আছেন সমাজসেবক ফরহাদ গণি নয়ন ও সালাহ্ উদ্দিন। সংগঠনের মোট কর্মকর্তা, সদস্য ৭১ জন ছাত্র। শুরু থেকেই সংগঠনের সভাপতির দায়িত্বে আছেন সাইদুল ইসলাম ও সাধারণ সম্পাদক সৈয়দ ইমতিয়াজ জামাল নকিব।